Diari Oficial de la Generalitat Valenciana


Sumari del DOGV 4750, del 11-05-2004 (2004/4346)

RESOLUCIÓ de 27 d'abril de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat del solar de 1.465,04 metres quadrats de superfície, situat a Betxí (Castelló), prolongació de l'avinguda de Sant Josep Obrer, destinat a la construcció d'un centre de salut, realitzada per l'ajuntament del dit municipi.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4750

Data del DOGV
:   11-05-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/4346


Data del document
:   27-04-2004

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Betxí
    * cultura regional
    * propietat immobiliària

RESOLUCIÓ de 27 d'abril de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat del solar de 1.465,04 metres quadrats de superfície, situat a Betxí (Castelló), prolongació de l'avinguda de Sant Josep Obrer, destinat a la construcció d'un centre de salut, realitzada per l'ajuntament del dit municipi. [2004/Q4346]
  
L'Ajuntament de Betxí (Castelló), en sessió plenària realitzada el dia 30 de març de 2000, modificat en sessió plenària realitzada el dia 30 d'octubre de 2003, va acordar la cessió gratuïta a la Generalitat Valenciana del solar de la seua propietat de 1.465,04 metres quadrats de superfície, situat en la prolongació de l'avinguda de Sant Josep Obrer de la dita població.
  
A proposta de la Conselleria de Sanitat, es van iniciar els tràmits legals oportuns per a la formalització de la cessió i acceptació gratuïta del solar.
  
La cessió es realitza amb la finalitat de destinar el solar a la construcció d'un centre de salut, amb subjecció al que establix l'article 111.1 del Reglament de Béns de les Entitats Locals.
  
Consta en les actuacions que l'ajuntament mencionat ha complit el que disposen els articles 109 i següents del Reglament de Béns de les Entitats Locals, així com que la Conselleria de Sanitat té previsió de despesa necessària per a complir els compromisos que la Generalitat Valenciana adquirix com a conseqüència de l'acceptació del solar.
  
L'article 44 de la Llei 14/2003, de 10 d'abril, de Patrimoni de la Generalitat Valenciana, establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'article 27.2.c de la Llei de Patrimoni establix que «2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa». En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte al servici públic sanitari i adscrit a la Conselleria de Sanitat, a la qual correspon la seua administració, defensa i conservació.
  
Fent ús de les atribucions conferides per la legislació vigent, resolc:
  
Primer
  
Acceptar la cessió gratuïta de la propietat realitzada per l'Ajuntament de Betxí (Castelló) del solar que té 1.465,04 metres quadrats de superfície, situat a la prolongació de l'avinguda de Sant Josep Obrer de la dita població, que confronta: nord, carrer en projecte i parcel·la destinada a la ubicació d'un centre de transformació d'energia elèctrica; sud, prolongació de l'avinguda Sant Josep Obrer; est i oest, carrer en projecte.
  
Consta inscrita en el Registre de la Propietat de Betxí al tom 1.169, llibre 166, foli 53, finca 10.404, inscripció 1a.
  
Referència cadastral: part de la parcel·la 284 del polígon 13.
  
Segon
  
La cessió gratuïta realitzada per l'Ajuntament de Betxí, s'efectua amb la condició de destinar el solar a la construcció d'un centre de salut i amb subjecció al que disposa l'article 111.1 del Reglament de Béns de les Entitats Locals.
  
Tercer
  
La parcel·la acceptada s'haurà d'incorporar a l'Inventari General de Béns i Drets de la Generalitat Valenciana, en concepte de bé de domini públic afecte al servici públic sanitari i adscrit a la Conselleria de Sanitat, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.
  
València, 27 d'abril de 2004.- El conseller d'Economia, Hisenda i Ocupació: Gerardo Camps Devesa.